CONSILIUL LOCAL AL MUNICIPIULUI CRAIOVA
                                                                                                                                                                  
 

 
HOTĂRÂREA NR. 3
     
 
 
 Consiliul Local al Municipiului Craiova, întrunit în şedinţa ordinară din data de 31.01.2008;
 Având în vedere raportul nr.5466/2008 întocmit de Direcţia Servicii Publice prin care se propune aprobarea ajustării tarifelor pentru apa potabilă şi canalizare pentru consumatorii din municipiul Craiova şi a tarifelor pentru apa potabilă livrată consumatorilor racordaţi la aducţiunea Izvarna şi rapoartele comisiilor de specialitate ale Consiliului Local al Municipiului Craiova nr.30, 31, 32, 35, 36/2008; 
În conformitate cu prevederile Legii nr. 241/2006 a serviciului public de alimentare cu apă şi de canalizare;

 În temeiul art.36 alin.2 lit. d coroborat cu alin.6 lit. a, pct.14 şi art. 45 alin.1 din Legea nr.215/2001, republicată, privind administraţia publică locală;
 

 

HOTĂRĂŞTE:
 
 

Art.1.  Se aprobă ajustarea tarifelor pentru apa potabilă şi canalizare pentru  consumatorii din municipiul Craiova şi a tarifelor pentru apa potabilă livrată consumatorilor racordaţi la aducţiunea Izvarna, conform anexei care face parte integrantă din prezenta hotărâre.

Art.2.  Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr. 17/2007.  

Art.3. Serviciul Administraţie Publică Locală, Direcţia Servicii Publice şi Compania de Apă Oltenia S.A. vor aduce la îndeplinire prevederile prezentei hotărâri.
 

	          PREŞEDINTE DE ŞEDINŢĂ,
	  CONTRASEMNEAZĂ,

	          
	SECRETAR,

	Petre GONGU
	Nicoleta MIULESCU


                                                        Anexa la Hotărârea nr.3/2008

TARIFE PENTRU APĂ POTABILĂ ŞI CANALIZARE PENTRU CONSUMATORII DIN MUNICIPIUL CRAIOVA ŞI  TARIFE PENTRU APA POATABILĂ LIVRATĂ CONSUMATORILOR RACORDAŢI LA ADUCŢIUNEA IZVARNA

1. Apă potabilă livrată consumatorilor din municipiul 

Craiova:

- tarif pentru populaţie – 2,07 lei/mc cu TVA;

- tarif pentru rest consumatori – 1,74 lei/mc fără TVA;

2. Apă potabilă livrată consumatorilor racordaţi la aducţiunea   Izvarna:

- tarif pentru populaţie – 0,55 lei/mc cu TVA;

- tarif pentru rest consumatori – 0,46 lei/mc fără TVA.

    3.     Canalizare :
- tarif pentru populaţie – 0,37 lei/mc cu TVA;

- tarif pentru rest consumatori – 0,31 lei/mc fără TVA.

	          PREŞEDINTE DE ŞEDINŢĂ,

	          

	Petre GONGU

